Omas

Omaswati punika salah satunggaling aktris saha pelawak Indonésia. Omaswati langkung misuwur kanthi jeneng Omas.
Omas punika adhi saking pelawak ingkang namanipun Mandra.selebriti.kapanlagi.com(dipunundhuh tanggal 12 September 2011) Omas miwiti kariripun kanthi main ing kesenian tradhisional Batawi ingkang dipunwastani Lenong. Kajawi punika, Omas ugi asring tampil wonten ing tivi dados pemeran pendukung wonten ing sinétron. Omas ugi asring main wonten ing acara-acara lawak ingkang dipunbabaraken wonten ing tivi.

Jadwal manggung ingkang padat sanget ndadosaken Omas gadhah rejeki ingkang kathah. Omas ingkang misuwur ugi amargi dados seniman Batawi punika milih nginvèstasiaken artanipun wujud tanah. Omas ngakeni bilih nalika alit Omas gadhah gesang ingkang sisah saha prihatin. Omas ugi nedahaken bilih kawontenan ingkang mulya ingkang ditampi Omas punika amargi jasanipun tiyang sepuhipun Omas. Bapakipun Omas naté ngendikan bilih panjenenganipun boten gadhah bandha nanging namung gadhah seni, pramila omas dipundhawuhi kanggé ngembangaken seni punika kanggé sangu wonten ing pagesangan.

Asilipun sapunika seni Batawi sampun pikantuk panggénan wonten ing pentas budaya nasional. Omas ugi ngaken bilih Omas remen ningali kawontenan budaya Batawi ingkang sampun saged misuwur wonten ing masarakat Indonésia saha boten namung wonten nalika riyaya tanggap warsa kutha Jakarta kémawon.kapanlagi.com(dipunundhuh tanggal 12 September 2011)

 Sinetron 
 Matahariku minangka Omas
 Upik Abu dan Laura minangka Omas
 Cinta Fitri minangka Enyak Marzuki

 Cathetan suku 

Kategori:Wong Jakarta
Kategori:Pelawak Indonèsia
Kategori:Aktris Indonèsia